钦定古今图书集成/明伦汇编/人事典/第087卷 > 申鉴 > 《秋园卧病呈晖上人》唐·陈子昂
## 钦定古今图书集成/明伦汇编/人事典/第087卷 > 申鉴 > 《秋园卧病呈晖上人》唐·陈子昂

幽寂旷日遥，林园转清密。疲痾澹无豫，独坐汎瑶瑟。
怀挟万古情，忧虑百年疾。绵绵多滞思，忽忽每如失。
缅想《赤松游》，高寻白云逸。荣吝始都丧，幽人遂贞吉。
图书纷满床，山水蔼盈室。宿昔心所尚，平生自兹毕。
愿言谁见知，梵筵有同术。八月高秋晚，凉风正萧瑟。